Paul Keating

Paul John Keating (lahir 18 Januari 1944) ialah seorang bekas ahli politik dari Australia yang nemerintah sebagai Perdana Menteri negara tersebut dari 1991 hingga 1996 daripada jawatannya sebagai ketua Parti Buruh Australia.

Awal hidup

Kerjaya politik awal
Ramai dalam kalangan kaukus Parti Buruh mula merasakan Bob Hawke "kepenatan" hasil bertahun-tahun mengetuai kerajaannya. Keating dilihat sebagai seseorang yang cocok menggantikan Hawke. Pada 19 Disember 1991, Keating mencabar Hawke dalam suatu undian dalam parti, di mana Keating mengalahkannya dengan sebanyak 56 undian melebihi 51.

Keating mengangkat sumpah di hadapan Gabenor Jeneral Australia sebagai Perdana Menteri ke-24 negara tersebut pada 20 Disember 1991.

Pemerintahan
Beliau mempunyai suatu agenda yang meluas sebaik memegang jawatan ini termasuk suatu rancangan perdamaian bersama Orang Asli Australia, menguatkan hubungan ekonomi dan budaya bersama negara-negara Asia, serta menjadikan Australia suatu negara republik.

Isu domestik 
Pada 10 Disember 1992, Keating membuat suatu ucapan perdamaian di Taman Redfern, Redfern, New South Wales di mana beliau menyatakan kekeasallnya bagi pihak kerajaan Australia terhadap golongan Orang Aslinya yang dibunuh, ditindas dan disengsarakan sehingga kesannya masih berbekas pada masyarakat tersebut hari ini.

Isu antarabangsa 
Pada Disember 1993, beliau menyebabkan suatu insiden politik dengan kerajaan Malaysia setelah menyatakan Perdana Menterinya Mahathir Mohamad sebagai seorang yang "degil" (recalcitrant) sebagai menjawab ketidakhadiran Mahathir pada Sidang Kemuncak APEC 1993. Mahathir mahu Paul memohon maaf atas kenyataan tersebut serta mengugut akan mengurangkan hubungan diplomatik dan perdagangan dengan Australia sehingga merisaukan banyak syarikat, bahkan terdapat juga sesetengah pagawai yang berhasrat memulakan kempen "Buy Australian Last"  sebagai suatu tindak balas kepada kenyataatn tersebut. Paul membuat permohonan maaf kepada Mahathir atas tingkah lakunya tidak lama selepas itu.

Hubungan persahabatannya dengan Presiden Suharto sehingga turut meilbatkan kerjasama kerajaannya bersama Tentara Nasional Indonesia banyak dikritik aktivis hak asasi manusia yang memperjuangkan kemerdekaan Timor Leste, di mana ia dianggap sebagai suatu taktik untuk menarik perhatian kepada penjalinan hubungan budaya, ekonomi dan diplomatik bersama negara-negara Asia.

Persaraan 
Parti Buruh kehilangan besar pada pilihanraya tahun 1996 dengan sebanyak 29 kerusi. Dengan itu, Paul meletakkan jawatan sebagai ketua parti Buruh pada malam keputusan pilihan raya tersebut diumumkan tanggal 2 Mac tahun itu. Beliau meninggalkan jawatan Perdana Menteri pada 11 Mac, dan bersara dari jawatan Parlimennya sebulan kemudian pada 23 April 1996.

Rujukan

Pautan luar
 Paul Keating's official website
 
 

Perdana Menteri Australia
Orang hidup
Kelahiran 1944